
VILLISIAN YHTEISJAHTIALUESOPIMUS
SUOMEN METSÄSTÄJÄLIITTO RY
Valtakunnallinen mallipohja
Yhteisjahtialueen nimi: ______________________________________
Kunnat tai muut alueet: _____________________________________
Voimaantulopäivä: ____ / ____ / ______
Hallinnoiva taho: ___________________________________________
Mallin käyttö: Täydennä paikalliset tiedot ja poista tarpeettomat vaihtoehdot ennen sopimuksen hyväksymistä. Alueelliset saalis-, näytteenotto-, palkkio-, kustannus- ja päätöksentekoperiaatteet sovitaan liitteessä 4.


1 § Sopimuksen tarkoitus
Tämän sopimuksen tarkoituksena on edistää turvallista, suunnitelmallista, tehokasta ja vastuullista villisian metsästystä sekä mahdollistaa sopimusosapuolten hallittu yhteistyö villisian metsästyksessä. Tavoitteena on lisäksi muodostaa sopimusosapuolten välille yhteyshenkilöverkosto, jonka avulla välitetään ajantasaisesti tietoa villisikahavainnoista, käynnistyvistä jahdeista ja muista yhteistoiminnan kannalta olennaisista asioista.
Sopimus on sopimusosapuolten välinen yhteistoimintasopimus. Se ei perusta, luovuta, siirrä tai laajenna metsästysoikeutta eikä muuta maanomistajan tai muun metsästysoikeuden haltijan oikeuksia.
2 § Sopimuksen suhde lainsäädäntöön ja muihin oikeuksiin
Tätä sopimusta sovelletaan voimassa olevan lainsäädännön, viranomaismääräysten, metsästysoikeutta koskevien sopimusten sekä maanomistajan tai muun metsästysoikeuden haltijan pätevästi asettamien ehtojen rajoissa.
Jos tämän sopimuksen, sen liitteen tai jahtikohtaisen ohjeen määräys on ristiriidassa pakottavan lainsäädännön tai toimivaltaisen viranomaisen määräyksen kanssa, noudatetaan lainsäädäntöä tai viranomaismääräystä.
3 § Sopimusosapuolet, yhteisjahtialue ja metsästysoikeus
Sopimukseen voivat liittyä metsästysseurat ja metsästysseurueet, joilla on oikeus villisian metsästämiseen ilmoittamallaan alueella.
Yhteisjahtialue muodostuu sopimusosapuolten yhteistoimintaan ilmoittamista metsästysalueista. Alue voidaan jakaa tarkoituksenmukaisiin lohkoihin. Metsästysalueet ja niiden rajat osoitetaan kartalla tai muulla riittävän yksiselitteisellä tavalla.
Kukin sopimusosapuoli vastaa siitä, että sillä on voimassa oleva oikeus villisian metsästämiseen ilmoittamallaan alueella. Sopimusosapuoli ilmoittaa ennen jahtia alueensa rajat, metsästykseltä rajatut alueet, metsästysoikeutta koskevat rajoitukset, turvallisuuden kannalta olennaiset kohteet sekä muut tarpeelliset ehdot.
Yhteisjahtialueen muodostaminen ei anna sopimusosapuolelle tai yksittäiselle metsästäjälle oikeutta metsästää alueella, johon hänellä ei ole tarvittavaa oikeutta.
4 § Sopimukseen liittyminen ja siitä irtautuminen
Metsästysseura tai metsästysseurue liittyy sopimukseen kirjallisella liittymissopimuksella. Liittymisestä tulee olla liittyvän tahon omien sääntöjen ja päätöksentekomenettelyn mukainen päätös.
Liittyvä taho hyväksyy tämän sopimuksen, ilmoittaa metsästysalueensa ja sitä koskevat olennaiset rajoitukset sekä nimeää yhteyshenkilön ja vähintään yhden varahenkilön.
Sopimusosapuoli voi irtautua sopimuksesta kirjallisella ilmoituksella oman päätöksentekomenettelynsä mukaisesti. Irtautuminen tulee voimaan ilmoituksessa mainittuna ajankohtana tai, jollei ajankohtaa ole ilmoitettu, kun ilmoitus on vastaanotettu hallinnoivalla taholla. Irtautuminen ei poista ennen sen voimaantuloa syntyneitä kustannuksia, vastuita tai velvoitteita.
5 § Yhteisjahdin järjestäminen ja vastuuhenkilö
Yhteisjahti voidaan järjestää yhden tai useamman sopimusosapuolen aloitteesta.
Ennen jahtia sovitaan metsästysalueesta ja tarvittavasta lohkojaosta, osallistuvista tahoista, jahdin vastuuhenkilöstä ja tarvittaessa varahenkilöstä, viestinnästä, turvallisuusjärjestelyistä, alueen erityisrajoituksista, koirien käytöstä sekä muista jahdin toteuttamisen kannalta tarpeellisista järjestelyistä.
Jokaiselle yhteisjahdille nimetään vastuuhenkilö, joka koordinoi jahdin käytännön toteuttamista tämän sopimuksen ja jahtikohtaisten ohjeiden mukaisesti.
Tässä sopimuksessa tarkoitettu jahdin vastuuhenkilö ei asemansa perusteella ole lainsäädännössä tarkoitettu metsästyksenjohtaja. Jos lainsäädäntö edellyttää metsästyksenjohtajan nimeämistä, noudatetaan tämän tehtävien ja vastuiden osalta lainsäädäntöä. 
Vastuuhenkilö voi turvallisuuden varmistamiseksi keskeyttää yhteisjahdin tai kieltää yhteisjahtiin osallistumisen henkilöltä, joka ei noudata annettuja turvallisuusohjeita tai jonka toiminta vaarantaa turvallisuuden.
6 § Turvallisuus ja osallistujien velvollisuudet
Turvallisuus asetetaan kaikessa tämän sopimuksen mukaisessa metsästyksessä ensisijaiseksi.
Ennen jahtia osallistujille annetaan tarvittavat tiedot metsästysalueesta ja sen rajoista, metsästykseltä rajatuista alueista, passipaikoista, ampumasuunnista ja ampumasektoreista, teistä, rakennuksista ja muista vaarakohteista sekä viestinnästä, koirien käytöstä ja toiminnasta haavoittamis- ja hätätilanteissa.
Jokainen osallistuja vastaa henkilökohtaisesti oikeudestaan osallistua metsästykseen, lakisääteisten edellytystensä täyttymisestä, turvallisesta aseenkäsittelystä, ampumapäätöksestään, ampumasektorin ja taustan varmistamisesta sekä annettujen turvallisuusohjeiden noudattamisesta.
7 § Koirat, viestintä ja paikkatieto
Koirien käytöstä sovitaan jahtikohtaisesti ottaen huomioon metsästysalueen rajat, tiet, asutus, muut turvallisuuskohteet sekä voimassa oleva sääntely.
Sopimusosapuolet muodostavat nimeämistään yhteyshenkilöistä ja varahenkilöistä yhteyshenkilöverkoston. Verkoston tarkoituksena on välittää sopimusosapuolten välillä ajantasaisesti tietoa villisikahavainnoista, käynnistyvistä jahdeista ja muista yhteistoiminnan kannalta olennaisista asioista.
Yhteisjahdissa käytetään ennalta sovittua viestintäkanavaa ja tarvittaessa paikkatiedon jakamiseen soveltuvaa järjestelmää.
Osallistujille ilmoitetaan ennen jahtia, miten jahdin aloittamisesta, muuttamisesta, keskeyttämisestä ja päättämisestä sekä havainnoista, haavoittamistilanteista ja vaaratilanteista tiedotetaan.
8 § Haavoittunut eläin
Jos metsästäjällä on perusteltu syy epäillä villisian haavoittuneen laukauksesta, hänen tulee ilmoittaa asiasta viipymättä jahdin vastuuhenkilölle.
Haavoittuneen eläimen jäljitys ja tarvittaessa lopettaminen järjestetään viivytyksettä, turvallisesti ja voimassa olevan lainsäädännön mukaisesti.
Jos eläin siirtyy toisen sopimusosapuolen alueelle, otetaan yhteys kyseisen alueen yhteyshenkilöön. Jäljitystä jatketaan vain, jos siihen on tarvittava oikeus ja muut oikeudelliset edellytykset täyttyvät.
9 § Saalis, näytteenotto, palkkiot ja kustannukset
Saaliin omistamisesta, jakamisesta ja käytöstä sekä mahdollisista trofeista sovitaan etukäteen. Saalis käsitellään voimassa olevan lainsäädännön ja viranomaismääräysten mukaisesti. Saaliin käytössä, käsittelyssä, luovuttamisessa ja siirtämisessä noudatetaan lisäksi alueella mahdollisesti voimassa olevia eläintautien torjuntaan liittyviä viranomaismääräyksiä, kieltoja ja rajoituksia.
Villisiasta otetaan kulloinkin sovellettavien viranomaismääräysten edellyttämät ja viranomaisohjeiden mukaiset näytteet sekä huolehditaan tarvittavista ilmoituksista. Näytteenotto- ja ilmoitusvastuu sovitaan ennen jahtia.
Näytteenotosta tai muusta villisian metsästykseen liittyvästä toiminnasta mahdollisesti maksettavat palkkiot, avustukset ja korvaukset kohdennetaan myöntäjän ehtojen sekä sopimusosapuolten ennalta sopimien periaatteiden mukaisesti.
Jos villisian lihaa luovutetaan tai myydään käytettäväksi metsästäjän oman talouden ulkopuolella, huolehditaan ennen luovutusta voimassa olevan sääntelyn edellyttämästä trikiinitutkimuksesta.
Kukin sopimusosapuoli vastaa lähtökohtaisesti oman toimintansa kustannuksista. Yhteisistä kustannuksista, kuten saaliin käsittelystä, kuljetuksesta, tutkimuksista tai muista yhteisjahdista aiheutuvista kustannuksista, sovitaan etukäteen.
Saalista, näytteenottoa, palkkioita ja kustannuksia koskevat alueelliset periaatteet kirjataan liitteeseen 4.
10 § Eläintautien torjunta
Villisian metsästyksessä noudatetaan eläintautien torjuntaa, näytteenottoa ja saaliin käsittelyä sekä metsästysvälineiden, varusteiden, kuljetusvälineiden ja ajoneuvojen puhdistamista koskevia voimassa olevia viranomaismääräyksiä ja -ohjeita.
Viranomaisen eläintautien torjumiseksi antamat määräykset, kiellot ja rajoitukset ovat ensisijaisia tähän sopimukseen ja jahtijärjestelyihin nähden.
Ennen yhteisjahdin järjestämistä varmistetaan, ettei metsästysalueella ole voimassa eläintautien torjuntaan liittyviä metsästystä tai muuta maastossa tapahtuvaa toimintaa koskevia viranomaismääräyksiä, kieltoja tai rajoituksia, jotka estävät tai rajoittavat jahdin järjestämistä.

Sopimusosapuolet huolehtivat siitä, että osallistujille välitetään tieto alueella voimassa olevista olennaisista eläintautimääräyksistä ja toimintaohjeista.
11 § Vahingot, vaaratilanteet ja erimielisyydet
Jokainen osallistuja vastaa henkilökohtaisten metsästykseen liittyvien lakisääteisten velvoitteidensa täyttymisestä. Kukin sopimusosapuoli vastaa omasta toiminnastaan ja vastuulleen kuuluvista velvoitteista.
Vahingosta, tapaturmasta tai vaaratilanteesta ilmoitetaan viipymättä jahdin vastuuhenkilölle ja tilanteen edellyttämille muille tahoille. Vakava vaaratilanne tai onnettomuus dokumentoidaan tapahtuman selvittämisen ja vastaavien tilanteiden ehkäisemisen edellyttämässä laajuudessa.
Jahtitilanteessa vastuuhenkilö tekee turvallisuuden ja jahdin käytännön toteuttamisen edellyttämät välittömät ratkaisut. Muut sopimuksen soveltamista tai tulkintaa koskevat erimielisyydet pyritään ratkaisemaan ensisijaisesti sopimusosapuolten välisin neuvotteluin.
12 § Sopimuksen muuttaminen, voimassaolo ja päättäminen
Sopimus tulee voimaan edellä ilmoitettuna päivänä ja on voimassa toistaiseksi.
Sopimuksen olennaiset muutokset tehdään kirjallisesti ja annetaan tiedoksi kaikille sopimusosapuolille. Muutosten hyväksymismenettely määritellään liitteessä 4.
Jahtikohtaisia käytäntöjä voidaan täsmentää toiminta- ja turvallisuusohjeella tai muulla jahtikohtaisella ohjeella ilman tämän sopimuksen muuttamista, jos täsmennykset eivät muuta sopimusosapuolten olennaisia oikeuksia tai velvollisuuksia.
Sopimuksen päättämisestä kokonaisuudessaan päätetään liitteessä 4 sovitun menettelyn mukaisesti.
13 § Sopimusasiakirjojen ylläpito ja liitteet
Hallinnoiva taho ylläpitää tätä sopimusta, liittymissopimuksia sekä ajantasaista sopimusosapuoli- ja yhteyshenkilöluetteloa.
Tämän sopimuksen liitteitä ovat:
1. liittymissopimus
2. sopimusosapuoli- ja yhteyshenkilöluettelo 
3. yhteisjahdin toiminta- ja turvallisuusohje 
4. alueelliset saalis-, näytteenotto-, palkkio-, kustannus- ja päätöksentekoperiaatteet.

Lisäksi voidaan käyttää karttoja, lohkojakoa ja muita yhteisesti hyväksyttyjä asiakirjoja.
Liitteet täydentävät tätä sopimusta. Liitteellä ei voida antaa metsästysoikeutta eikä muuttaa pakottavaa lainsäädäntöä tai viranomaismääräystä.
14 § Sopimuksen hyväksyminen ja allekirjoitukset
Sopimus hyväksytään sopimusosapuolten sääntöjen ja päätöksentekomenettelyjen mukaisesti.
Uusia sopimusosapuolia voidaan lisätä 4 §:ssä tarkoitetulla liittymissopimuksella ilman aikaisempien allekirjoitusten uusimista.
Paikka: ____________________________________________________________________________________
Päivämäärä: ____ / ____ / ______
Sopimusosapuoli: _________________________________________________________________________
Nimi ja asema: _____________________________________________________________________________
Allekirjoitus: _____________________________________________
Allekirjoitusosa toistetaan tarvittavalle määrälle sopimusosapuolia.






LIITE 1: LIITTYMISSOPIMUS
Yhteisjahtialue: _____________________________________________________________________________
Pääsopimuksen päiväys: ____ / ____ / ______
Liittyvä metsästysseura tai -seurue: _________________________________________________________
Liittyvä metsästysseura tai metsästysseurue hyväksyy pääsopimuksen ja sitoutuu noudattamaan sitä, sen mukaisesti hyväksyttyjä liitteitä sekä jahtikohtaisia ohjeita.
Liittyvä taho vahvistaa, että sillä on ilmoittamallaan alueella yhteisjahdin edellyttämä metsästysoikeus ja että liittymisestä on tehty sen sääntöjen ja päätöksentekomenettelyn mukainen päätös.
Metsästysalueen kuvaus: _____________________________________________________________________
Kartta: ☐ liitteenä ☐ toimitettu aiemmin
Rajoitukset ja ehdot: __________________________________________________________________________
Yhteyshenkilö: ________________________________________________________________________________
Puhelin ja sähköposti: _________________________________________________________________________
Varahenkilö: __________________________________________________________________________________
Puhelin ja sähköposti: _________________________________________________________________________
Päätöksen tehnyt toimielin: ___________________________________________________________________
Päätöspäivä: ____ / ____ / ______
Paikka ja päiväys: ____________________________________________________________________________
Nimi ja asema: _______________________________________________________________________________
Allekirjoitus: _________________________________________________________________________________



LIITE 2: SOPIMUSOSAPUOLI- JA YHTEYSHENKILÖLUETTELO
Sopimusosapuolten nimeämät yhteyshenkilöt ja varahenkilöt muodostavat sopimuksessa tarkoitetun yhteyshenkilöverkoston.
Yhteisjahtialue: ____________________________________________________________
Luettelon ylläpitäjä: _______________________________________________________
Päivitetty: ____ / ____ / ______
SOPIMUSOSAPUOLI 1
Metsästysseura tai -seurue: _________________________________________________
Yhteyshenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Varahenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Liittymispäivä: ____ / ____ / ______
SOPIMUSOSAPUOLI 2
Metsästysseura tai -seurue: _________________________________________________
Yhteyshenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Varahenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Liittymispäivä: ____ / ____ / ______
SOPIMUSOSAPUOLI 3
Metsästysseura tai -seurue: _________________________________________________
Yhteyshenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Varahenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Liittymispäivä: ____ / ____ / ______
SOPIMUSOSAPUOLI 4
Metsästysseura tai -seurue: _________________________________________________
Yhteyshenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Varahenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Liittymispäivä: ____ / ____ / ______
SOPIMUSOSAPUOLI 5
Metsästysseura tai -seurue: _________________________________________________
Yhteyshenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Varahenkilö
Nimi: _____________________________________________________________________
Puhelin: __________________________________________________________________
Sähköposti: ________________________________________________________________
Liittymispäivä: ____ / ____ / ______

LUETTELON YLLÄPITO
Hallinnoiva taho ylläpitää yhteyshenkilöverkoston luetteloa ja huolehtii sen ajantasaisuudesta. Sopimusosapuolen tulee ilmoittaa yhteyshenkilöä, varahenkilöä tai heidän yhteystietojaan koskevista muutoksista hallinnoivalle taholle ilman aiheetonta viivytystä.



LIITE 3: YHTEISJAHDIN TOIMINTA- JA TURVALLISUUSOHJE
Ennen jahtia
☐ vastuuhenkilö ja tarvittava varahenkilö on nimetty
☐ osallistujien oikeus osallistua metsästykseen on varmistettu
☐ alueen rajat, lohkot ja metsästykseltä rajatut alueet on käsitelty
☐ passipaikat, ampumasuunnat, ampumasektorit ja vaarakohteet on käsitelty
☐ viestintä ja mahdollinen paikkatiedon käyttö on sovittu
☐ koirien käyttö on sovittu
☐ haavoittamis- ja hätätilanteen toimintamalli on sovittu
☐ voimassa olevat eläintautimääräykset, rajoitusvyöhykkeet ja muut viranomaisrajoitukset tarkistettu
☐ näytteenotto- ja ilmoitusvastuu on sovittu
☐ saalis-, palkkio- ja kustannusperiaatteet on sovittu.
Jahdin aikana
☐ jahdin aloittamisesta, muutoksista, keskeyttämisestä ja päättämisestä tiedotetaan sovitulla tavalla
☐ ampumasektori ja tausta varmistetaan ennen laukausta
☐ alueen rajoja ja annettuja turvallisuusohjeita noudatetaan
☐ vaaratilanteesta ja epäillystä haavoittamisesta ilmoitetaan viipymättä.
Jahdin jälkeen
☐ jahdin päättymisestä on ilmoitettu
☐ osallistujat ja koirat on varmistettu
☐ kaadot, laukaukset, haavoittamiset ja olennaiset poikkeamat on kirjattu
☐ tarvittavat näytteet on otettu ja ilmoitukset hoidettu tai vastuutettu
☐ mahdollisten palkkioiden, avustusten tai korvausten hakeminen on vastuutettu
☐ tarvittavat jälkitoimet on sovittu
☐ vakavat vaaratilanteet ja onnettomuudet on dokumentoitu.




LIITE 4: ALUEELLISET SAALIS-, NÄYTTEENOTTO-, PALKKIO-, KUSTANNUS- JA PÄÄTÖKSENTEKOPERIAATTEET
Yhteisjahtialue: _____________________________________________________________________________
Hyväksytty: ____ / ____ / ______
Voimassa alkaen: ____ / ____ / ______
1. Saalis
Saaliin omistus ja jakaminen:

Trofeet:

Saaliin käsittelypaikka:

2. Näytteenotto ja palkkiot
Näytteenotto- ja ilmoitusvastuu:

Mahdollisten näytteenotosta maksettavien palkkioiden kohdentaminen:

Muiden mahdollisten palkkioiden, avustusten tai korvausten kohdentaminen:

Palkkioiden, avustusten ja korvausten kohdentamisessa noudatetaan niiden myöntäjän ehtoja ja sopimusosapuolten etukäteen sopimia periaatteita.
3. Kustannukset
Yhteisten kustannusten jakoperuste:

Kuljetus- ja käsittelykustannukset:

Muut kustannukset ja korvausperiaatteet:

4.  Yhteyshenkilöverkosto ja muut alueelliset toimintaperiaatteet
Yhteyshenkilöverkoston viestintäkanava:

Villisikahavaintojen välittämisen käytännöt:


Käynnistyvistä jahdeista ilmoittamisen käytännöt:


Paikkatiedon jakamisen käytännöt:


Lohkojako ja muut alueelliset järjestelyt:


Muut sovitut käytännöt:



5. Päätöksenteko
Sopimuksen muutosten hyväksymismenettely:

Sopimuksen päättämismenettely:


Hyväksyminen
Paikka: ____________________________________________________
Päivämäärä: ____ / ____ / ______
Hyväksyvä taho: ______________________________________________________________________________
Nimi ja asema: ________________________________________________________________________________
Allekirjoitus: ________________________________________________

